Peminisasyon kan kaprobrehan

An peminisasyon kan kapobrehan (Ingles: feminization of poverty) iyo an nag-uurog na dai pagkapantay-pantay sa pamantayan nin pagbuhay nin mga lalaki asin babae huli sa naghihiwas gender gap sa kapobrehan.Christensen, MacKenzie A. (2019), Leal Filho, Walter; Azul, Anabela Marisa; Brandli, Luciana; Özuyar, Pinar Gökcin (eds.), "Feminization of Poverty: Causes and Implications", Gender Equality, Encyclopedia of the UN Sustainable Development Goals, Cham: Springer International Publishing, pp. 1–10, doi:10.1007/978-3-319-70060-1_6-1, ISBN 978-3-319-70060-1 An pangyayaring ini sa kadaklan konektado sa kun panong an kababaihan asin kaakian bakong angay na irinerepresentar sa laog kan mas hababang sosyoekonomikong estado kumpara sa mga lalaki sa parehas man sanang sosyoekonomikong estado. An mga dahilan kan peminisasyon kan kaprobrehan iyo an estruktura nin pamilya, trabaho, sekswal na kadahasan, edukasyon, pagbago nin klima, femononics, asin salud. An tradisyunal na mga stereotypes sa kababaihan yaon pa man giraray sa dakol na kultura na naglilimitar sa mga oportunidad sa income asin partisipasyon sa komunidad para sa dakol na mga babae. Isabay pa digdi an hababang income, ini pwedeng magmanipestar sa sarong siklo nin kapobrehan asin sa siring sarong isyung inter-generational. 

An entrepreneurship parati iyo an hinuhuna na bulong-sa-gabos na solusyon sa deprivation depletion. An mga parasuportar positibong nagsasabi na iyan naggigiya sa disenyo nin trabaho, mas halangkaw na sweldo, asin mas hababang presyo sa mga banwaan kun sain ini nangyayari. An iba man dai uyon na dakol na entrepreneur nagpoprodusir nin low-capacity na mga kompanya na nagtatabang sa mga merkado sa rehiyon.Lee, Neil. "Entrepreneurship and the fight against poverty in US cities". Economy and Space: 1–22. 

An terminong ini naggikan sa US, sa paghinanapos kan ika-20 na siglo"Beijing +5 - Women 2000: Gender Equality, Development and Peace for the 21st Century Twenty-third special session of the General Assembly, 5-9 June 2000". www.un.org. Retrieved 25 November 2018. asin nagdanay na prominente bilang sarong kontestadong internasyunal na pangyayari.Goldberg GS (2010). Poor women in rich countries: the feminization of poverty over the life course. Oxford: Oxford University Press. doi:10.1093/acprof:oso/9780195314304.001.0001. ISBN 978-0-19-531430-4. Ilinaladawan kan nagkapirang parasiyasat an mga isyung ini na prominente sa nagkapirang nasyon sa Asya, Aprika asin mga lugar sa Europa. An mga babae sa mga nasyon na ini parating mayong income, oportunidad sa trabaho, asin pisikal saka emosyonal na tabang na naglalaag sainda sa pinakahalangkaw na peligro nin kapobrehan. An pangyayaring ini nagkakalain-lain man sa mga relihiyosong mga grupo, na minadepende sa pagkonsentrar sa mga papel nin sekso asin kun gurano kadayupot na sinusunod an saindang mga relihiyosong teksto. 

An peminisasyon nin kapobrehan panginot na sinosokol sa paagi nin tulong internasyunal na indese. An mga indeseng ini iyo an Gender-related Developmental Index, Gender Empowerment Measure asin an Human Poverty Index. An mga indeseng ini nakasentro sa mga isyung apwera sa kwarta o pinansyal na mga isyu. An mga indeseng ini nakasentro sa mga dai pagkapantay-pantay, klase nin pamumuhay, asin itinatampok an pagkakalain kan kapobrehan nin tawo asin kan kapobrehan sa income. 

 Susugan 

Kategorya:WikiForHumanRights
Kategorya:WikiParaSaKarapatanPantawo
Kategorya:WPSKP2022